ಧಾರವಾಡ ಜಿಲ್ಲಾಡಳಿತದಿಂದ ಪ್ರಧಾನಿ ಮೋದಿಗೆ ತೊಟ್ಟಿಲು ಗಿಫ್ಟ್

ಧಾರವಾಡ: ಪ್ರಧಾನಿ ಮೋದಿ (Narendra Modi) ಪ್ರತಿ ಬಾರಿ ರಾಜ್ಯಕ್ಕೆ ಬಂದಾಗ ಹೊಸದೊಂದು ಉಡುಗೊರೆ ತಯಾರಾಗಿರುತ್ತದೆ. ಈ ಬಾರಿ ಧಾರವಾಡಕ್ಕೆ ಐಐಟಿ (IIT) ಉದ್ಘಾಟನೆಗೆ ಆಗಮಿಸುತ್ತಿರುವ ಪ್ರಧಾನಿ ಮೋದಿಗೆ ಮಕ್ಕಳನ್ನು ಆಡಿಸುವ ತೊಟ್ಟಿಲನ್ನು ಉಡುಗೊರೆಯಾಗಿ ನೀಡಲು ಧಾರವಾಡ (Dharwad) ಜಿಲ್ಲಾಡಳಿತ ಸಿದ್ಧವಾಗಿದೆ.

ಜಿಲ್ಲೆಯ ಕಲಘಟಗಿ ತೊಟ್ಟಿಲು (Kalaghatgi cradle) ಎಂದರೆ ಬಹಳ ಫೇಮಸ್. ತೊಟ್ಟಿಲಿನ ಮೇಲೆ ಹಚ್ಚಿದ ಬಣ್ಣ ಕೂಡಾ ಅಳಿಸುವುದಿಲ್ಲ. ಸಾಗುವಾನಿ ಕಟ್ಟಿಗೆಯಿಂದ ತಯಾರಾಗಿರುವ ಈ ಚಿಕ್ಕ ತೊಟ್ಟಿಲಿನ ಮೇಲೆ ದಶಾವತಾರ (Ten Incarnations) ಚಿತ್ರ ಬಿಡಿಸಲಾಗಿದೆ. ಇದರೊಂದಿಗೆ ಸಿದ್ಧಾರೂಢರ (Siddharoodha) ಚಿಕ್ಕ ಮೂರ್ತಿಯನ್ನೂ ಸಹ ಕೊಡಲಾಗುತ್ತಿದೆ. ಇದನ್ನೂ ಓದಿ: ಕುಂಕುಮ ಎಂದರೆ ಬೆಚ್ಚಿ ಬೀಳುತ್ತಿದ್ದ ಸಿದ್ದರಾಮಯ್ಯ ಇಂದು ದೇವಸ್ಥಾನ ಬಿಟ್ಟು ಬದುಕುತ್ತಿಲ್ಲ: ಈಶ್ವರಪ್ಪ

ತೊಟ್ಟಿಲು ತಯಾರಿಸಲು ಸುಮಾರು 15 ದಿನಗಳಾದರೂ ಬೇಕು. ಆದರೆ ಪ್ರಧಾನಿ ಮೋದಿಗೆ ಗಿಫ್ಟ್ ಕೊಡುತ್ತಿರುವ ಹಿನ್ನೆಲೆಯಲ್ಲಿ ಕಲಘಟಗಿಯ ಶ್ರೀಧನ ಸಾಹುಕಾರ ಎನ್ನುವ ಕಲಾವಿದ 8 ದಿನಗಳಲ್ಲಿ ಈ ಉಡುಗೊರೆ ತಯಾರಿಸಿದ್ದಾರೆ.

ಏಲಕ್ಕಿ ಹಾರ ಹಾಗೂ ಪೇಟ ಹಾಕಿ ಪ್ರಧಾನಿಗೆ ಜಿಲ್ಲಾಡಳಿತ ಸನ್ಮಾನಿಸಿ ಉಡುಗೊರೆಯನ್ನು ನೀಡಿ ಗೌರವಿಸಲಿದೆ. ಇದನ್ನೂ ಓದಿ: ಯಾರಿಗೋ ಹುಟ್ಟಿದ ಮಗುವನ್ನು ಜೆಡಿಎಸ್-ಕಾಂಗ್ರೆಸ್‍ನವರು ತಮ್ಮದೆನ್ನುತ್ತಾರೆ: ಈಶ್ವರಪ್ಪ ವಾಗ್ದಾಳಿ